Staņislavs Čerčesovs

Staņislavs Čerčesovs (, ; dzimis  Alagirā) ir osetīnu izcelsmes Krievijas futbola treneris un bijušais futbolists, spēlējis vārtsarga pozīcijā. No 2016. līdz 2021. gadam bija Krievijas futbola izlases galvenais treneris. No 2024. gada jūnija līdz 2025. gada janvārim bija Kazahstānas izlases galvenais treneris

 Futbolista karjera 
Karjeru sāka Ordžonikidzes (tagad — Vladikaukāza) "Spartak". 1984. gadā pievienojās Maskavas "Spartak", kurā pēc tam vairākas reizes atgriezās. "Spartak" sastāvā divreiz kļuva par PSRS un divreiz par Krievijas čempionu. Spēlējis arī Maskavas "Lokomotiv", Vācijas klubā Drēzdenes "Dynamo" un Insbrukas "Tirol" Austrijā. "Tirol" sastāvā trīsreiz kļuva par Austrijas čempionu.

1990. gada novembrī aizvadīja pirmo spēli PSRS futbola izlasē pret Trinidādu un Tobāgo. Bija iekļauts NVS futbola izlases sastāvā 1992. gada Eiropas čempionātā, taču laukumā neizgāja. Vēlāk sargāja vārtus Krievijas izlasē, bija iekļauts izlases sastāvā 1994. un 2002. gada FIFA Pasaules kausa turnīros un 1996. gada Eiropas čempionātā. Kopumā izlasē nospēlējis 49 spēles (8 spēles PSRS, 2 — NVS, 39 — Krievijas izlasē). 

 Trenera karjera 
Trenera karjeru sāka 2004. gadā Austrijas pēc spēka trešās līgas klubā Kufstein. Tajā pašā gadā kļuva par Austrijas Bundeslīgas kluba Wacker Tirol galveno treneri. 2006. gada jūnijā sāka strādāt par Maskavas "Spartak" sporta direktoru. 2007. gadā kļuva par Spartak galveno treneri. Karjeras turpinājumā vadīja arī citus Krievijas klubus: Soču "Žemčužina", Groznijas "Terek", Permas "Amkar" un Maskavas "Dinamo". 

2015. gada oktobrī kļuva par Polijas Ekstraklasa kluba Varšavas "Legia" galveno treneri. 2015.—2016. gada sezonā uzvarēja ar komandu gan līgā, gan Polijas kausa izcīņā.  pēc abpusējas vienošanās līgums ar Polijas klubu tika lauzts.

2016. gada augustā Čerčesovs tika apstiprināts par Krievijas futbola izlases galveno treneri, lai sagatavotu komandu mājinieku statusā 2018. gada FIFA Pasaules kausa finālturnīram. Pasaules kausa finālturnīrā aizveda Krievijas izlasi līdz ceturtdaļfinālam. 2018. gada jūlijā parakstīja jaunu līgumu par darbu Krievijas izlases galvenā trenera amatā. 2020. gada Eiropas čempionātā Krievijas izlase ieņēma pēdējo vietu grupā, nekvalificējoties izslēgšanas spēlēm.  Krievijas Futbola savienība atbrīvoja Čerčesovu no amata. No 2021. līdz 2023. gadam vadīja Ungārijas klubu Ferencváros.

 Čerčesovs tika apstiprināts par Kazahstānas izlases galveno treneri.

 Atsauces 

 Ārējās saites 

Kategorija:1963. gadā dzimušie
Kategorija:PSRS futbolisti
Kategorija:Krievijas futbolisti
Kategorija:Futbola vārtsargi
Kategorija:PSRS izlases futbolisti
Kategorija:Krievijas izlases futbolisti
Kategorija:1992. gada Eiropas čempionāta futbolā spēlētāji
Kategorija:1994. gada FIFA Pasaules kausa spēlētāji
Kategorija:1996. gada Eiropas čempionāta futbolā spēlētāji
Kategorija:2002. gada FIFA Pasaules kausa spēlētāji
Kategorija:Krievijas futbola treneri
Kategorija:Krievijas futbola izlases treneri
Kategorija:2018. gada FIFA Pasaules kausa treneri
Kategorija:FK Spartak Maskava spēlētāji
Kategorija:Maskavas "Lokomotiv" spēlētāji
Kategorija:Krievijas Nopelniem bagātie sporta meistari
Kategorija:Ar Aleksandra Ņevska ordeni apbalvotie (Krievija)
Kategorija:Ziemeļosetijā-Alānijā dzimušie
Kategorija:2020. gada Eiropas čempionāta futbolā treneri
Kategorija:Kazahstānas futbola izlases treneri